Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Elämä tekee sen, mitä elämä tekee".
Aiheena on, miten Jumala voi tehdä tavallisesta elämästä jotain huikeaa.
Karen esittelee helmiä uudesta kirjastaan.
Tänään aiheena on ajan satsaaminen omaan mielenterveyteen.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre.
Rakastamme sinua ja olemme sitoutuneet auttamaan sinua -
ja Kristus-ruumista kaikkialla maailmassa kasvamaan Kristuksessa.
Tänään puhun siitä, -
miten Jumala voi tehdä ihan tavallisesta elämästä jotain huikeaa.
Myöhemmin ohjelmassa tapaatte vaimoni.
Hänellä on sinua varten jotain erityistä.
Ohjelman lopussa kerron salaisuuksia näkymättömästä maailmasta.
Ruvetaan hommiin ja aloitetaan.
Tänään puhun siis siitä, miten Jumala voi tehdä tavallisesta jotain huikeaa.
Jaan joitain ajatuksia, joita Jumala on antanut minulle elämästä.
Asiat, joita olen oppinut elämässä, eivät ole tulleet helposti ja nopeasti.
Mutta kun katson taaksepäin elämääni ja Jumalan johdatusta, -
tiedän, että matka, jolle Jumala on minut asettanut, on ollut sen arvoista -
sekä ylä- että alamäkineen.
Uskon, että kun kuulet hieman elämäntarinaani, -
se auttaa sinua näkemään Jumalan käden omassa elämässäsi.
Elämä on todella arvaamatonta, mutta sitä se on kaikilla.
Kukaan ei olisi voinut tietää tarkalleen, miten elämä menee.
Yhteinen nimittäjä meille kaikille on, että mitä ikinä meille tapahtuukin, -
kuljemmeko läpi kriisin tai voiton -
vaikkapa vain jokapäiväisissä rutiineissa, -
Jumala on kanssamme kaiken keskellä.
Olen alkanut ymmärtää monien kokemusten kautta, -
että elämä tekee sen, mitä elämä tekee, sillä sitä elämä on.
Läpi koko elämän, niin kukkuloilla kuin laaksoissakin, Jumala on sama.
Hän on aito, ja sitä Hän tahtoo sinultakin.
Hän haluaa, että olet aito.
Kerron esimerkin omasta elämästäni, niin ymmärrätte, mitä tarkoitan.
Olen tehnyt ihmiskeskeistä työtä 18-vuotiaasta asti.
Silloin pääsin ensikertaa musiikinopettajan sijaiseksi -
samaan kouluun, jossa olin ollut luokan häirikkö -
vain joitain vuosia aiemmin.
Olisittepa kuulleet, millainen supina alkoi, -
kun kävelin opettajienhuoneeseen.
Siellä oli vielä vanhoja opettajiani.
Heistä osan kanssa en ollut tullut toimeen.
Ja miten he reagoivatkaan!
Koko tilanne oli huvittava, mutta sellaista elämä on.
Elämä antaa, ja elämä ottaa. Ja toisinaan elämässä tapahtuu -
äkillinen, järkyttävä käänne ilman ennakkovaroitusta.
Syy, miksi minä seisoin siellä opettajienhuoneessa, oli se, -
ettei ollut ketään muutakaan.
Se on elämässä tyypillistä.
Elämä ei aina piittaa siitä, mikä on sovinnaista.
Ensimmäinen viikkoni nuorena opettajana sujui hyvin.
En tiennyt opettamisesta mitään, mutta edukseni kääntyi se, -
että luokka oli täynnä häirikköjä.
Koska tiesin jo valmiiksi kaiken huonosta käytöksestä koulussa, -
olin juuri oikea opettaja palauttamaan oppilaat raiteilleen.
Sen jälkeen elämässä tapahtui jälleen uusi käänne, -
sitten toinen käänne ja kolmas käänne. Se on tyypillistä elämässä.
Kohtalon oikku. Avoin ovi. Mahdollisuus.
Jumalallinen ajoitus, jota kukaan ei olisi osannut ennustaa.
Elämä tekee sen, mitä elämä tekee, ja sitä elämä on.
Tavallisesti sitä on hyvin vaikea ennustaa.
No, silloin olin nuori ja, kuten näkee, nyt olen alkanut jo harmaantua, -
mutta elämässäni on ollut leimallista se, että teen työtä ihmisten parissa.
Rakastan ihmisiä. Minusta on hyvin motivoivaa -
rohkaista, haastaa, auttaa takaisin jaloilleen ja kehittää ihmisiä.
Olen työskennellyt yhtiöiden, järjestöjen, seurakuntien -
ja bisnesjohtajien kanssa. Olen viettänyt aikaa menestyjien kanssa -
samaan aikaan kuin jotkut läheisimmistä ystävistäni -
varttuivat yhteiskunnan väärällä puolella.
Olen tavannut Afrikassa heimoja, -
jotka elävät edelleen niin kuin elettiin tuhansia vuosia sitten.
Mutta olen tavannut myös Texasin öljypohattoja, -
jotka maksavat vuosittain golf-kerhon jäsenyydestä 100 000 dollaria.
Miksi kerron tämän, saatat pohtia.
Koska heistä jokaisella on jotain yhteistä.
Vaikka he pintapuolisesti näyttävät hyvin erilaisilta, -
heillä on yksi yhteinen nimittäjä.
Tiedätkö, mikä se on?
He kaikki ovat tavallisia ihmisiä.
Maailma koostuu tavallisista ihmisistä, -
ja Jumala on tavallisten ihmisten asiantuntija.
Hän kohtaa meitä jokapäiväisessä elämässämme -
riippumatta siitä, miten elämä on meitä kohdellut.
Minä olen tavallinen. Sinä olet tavallinen.
On ihmeellistä nähdä, mihin Jumalan voima pystyy -
meidän tavallisten ihmisten elämässä.
Se on ennalta arvaamatonta ja joka sekunnin arvoista.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Elämä tekee sitä, mitä elämä tekee."
Hei taas. Puhuimme siitä, että maailma koostuu tavallisista ihmisistä.
Sinä, minä, kaikki, joiden kanssa olet tekemisissä, kaikki televisiossa ―
me kaikki olemme tavallisia ihmisiä.
Jos luulet, että ihmiset, joita katsot ylöspäin, -
ja ihmiset, jotka tekevät sitä, mistä olet unelmoinut, ovat erityisiä, -
silloin olet pystyttänyt itsellesi esteen.
Älä anna itsesi jäädä jumiin esteen taakse.
Älä rajoita itseäsi.
Niin kauan kuin uskot, että se, mistä unelmoit, -
on vain erityisiä ihmisiä varten, silloin et ikinä saavuta unelmaasi.
Unelma, joka sinulla on elämällesi, tuntuu aina saavuttamattomalta, -
jos ajattelet, että se ei voi tapahtua sellaisille kuin sinä.
Mutta se ei pidä paikkaansa.
Muista, että me kaikki olemme aivan tavallisia ihmisiä.
Me kaikki riippumatta siitä, onko titteli siivooja tai presidentti, -
olemme tavallisia ihmisiä.
Elämäntilanteesi ei tarkoita, että olisit jotenkin onnekkaampi -
tai vähemmän onnekas kuin joku toinen.
Se on vain elämää, -
ja elämä tekee sitä, mitä elämä tekee. Sitä elämä on.
Niin se on kaikkien elämässä. Jokaisella on oma elämäntarinansa, -
ja kaikkien elämäntarina on ennalta arvaamaton.
Mutta olen huomannut sen, -
että parhaat ja koskettavimmat elämäntarinat -
eivät kerro sepitetyistä hahmoista, jotka eivät ikinä tunaroi tai mokaa.
Kiehtovimpia ovat tositarinat. Etkö olekin samaa mieltä?
Kertoipa tarina sitten ihmeellisestä menestyksestä -
tai uskomattomasta ahdingosta, -
tositarinat saavat ihmiset valtoihinsa.
On kiehtovaa seurata ihmisten matkaa elämän läpi.
Minusta on kiva tutustua ihmiseen hänen tarinansa kautta.
Sinun elämäntarinasi on kiehtova, -
sillä tiedän, että olet kokenut uskomattomia asioita.
Minusta olisi kiva jutella kanssasi ja kuulla elämäntarinasi.
Kaikki elämässäsi ei ehkä ole ollut positiivista.
Mutta olet varmasti huomannut, että elämä on täynnä ylä- ja alamäkiä.
Olet voinut tehdä tyhmiä asioita, joita kadut, -
mutta sellaista elämä on.
Tiedän sen kokemuksesta. Tiedän, miltä se tuntuu.
Siksi on tärkeää, ettemme ikinä tuomitse ihmisiä -
yksittäisten tapahtumien perusteella.
Me kaikki teemme elämässämme virheitä.
Ikävä kyllä tuppaamme joskus tuomitsemaan toiset -
yhden yksittäisen tapahtuman tai lyhyen elämänvaiheen perusteella -
tarkastelematta ihmistä kokonaisuutena.
Elämässä tapahtui jotain. Ihminen teki virheen, ja kaikki näkivät.
On eri asia mokata julkisesti kuin silloin, kun ei kukaan näe.
Mitä enemmän ihmisiä siitä tietää, sitä suurempi on häpeä.
Jumala kuitenkin ei ole niin kuin me ihmiset. Eikö olekin hyvä?
Jumalalla on elämästäsi realistinen kuva.
Hän tietää, että teet hyviä ja huonoja asioita.
Tulet olemaan toisinaan vahva, toisinaan heikko.
Hän tietää, että elämäsi ei aina kulje tasaista polkua.
Hän näkee sinut, kun ovi on lukossa ja verhot on vedetty.
Hän näkee sinut, kun menee hyvin ja kun menee huonosti.
Jumala ei hätkähdä todellisuutta, sillä Hän haluaa ainoastaan totuutta.
Jumala ei pysty teeskentelemään.
Jeesus on se, joka Hän on. Jeesus ei ole ikinä mitään muuta.
Hän ei hiero suolaa haavoihisi. Hän ei lyö lyötyä.
Hän ei vaadi sinulta täydellisyyttä.
Hän haluaa sinulta vain, että olet totuudellinen.
Kuuletko? Ainoastaan totuuden pohjalta rakennettu elämä on vakaa.
Ymmärrätkö? Älä teeskentele.
Älä yritä olla joku toinen.
Ole aito. Kuuletko?
Olet tavallinen ihminen, mutta niin me kaikki olemme.
Silti jokaisella meistä on uskomaton tarina.
Jokaisella meistä on uskomaton tarina.
Meille kaikille elämä tekee sen, mitä elämä tekee, -
sillä sitä elämä on.
Elämässä on vuoria ja laaksoa -
ja kaikkea siltä väliltä.
Mutta tapahtui mitä tapahtui, Jumala on kanssasi.
Hän on puolellasi kaiken sen keskellä.
AFRIKKA, AASIA. TÄMÄ ON TOMMY LILJA MINISTRIES.
SAMBIA, NEPAL, ETIOPIA, INTIA, ISRAEL, JERUSALEM
TOMMY LILJAN PALVELUJÄRJESTÖ
EN IKINÄ PYSÄHDY
PUHUMME JEESUKSESTA
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen". Matt. 28:19.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa kanssanne joitain asioita, -
joita olen oppinut ammattiterapeuttina.
Tahdon puhua tänään siitä, miten tärkeää on satsata mielenterveyteen.
Keskusteleminen jonkun kanssa, joka kuuntelee ja ymmärtää, -
on kaikille ihmisille perustarve.
Ajatusten ja tunteiden pukeminen sanoiksi -
on luonnollisimpia ja eheyttävimpiä asioita, joita voi tehdä.
Asioiden kertominen jollekulle auttaa näkemään syy―seuraus-suhteita -
ja löytämään vastauksia omaan itseen ja elämään.
Ihmiset, jotka valitsevat avautua läheiselle ystävälle -
tai mennä terapiaan, ovat niitä, jotka haluavat kasvaa ja kehittyä.
Mieltä vaivaavista asioista keskusteleminen -
terapeutin tai ystävän kanssa säännöllisesti -
on yksi tapa suhtautua vakavasti itseensä ja elämäänsä.
Tällä tavalla elämästä puhumisen tarkoitus -
on auttaa tulemaan enemmän omaksi todelliseksi itseksi.
Itseensä tutustuminen on itsensä löytämisen avain.
Tutustumalla itseensä voi tutustua myös muihin.
Ei väliä, miten vaikea elämäsi on ollut -
tai miten itsetuhoisesti olet elänyt, -
kaikki elämänkokemuksesi voivat kehittyä -
joksikin luovaksi ja elämää vahvistavaksi.
Kerron nyt yhden selvän merkin siitä, -
milloin tarvitaan asioiden käsittelemistä ja keskustelua.
Silloin, kun elämä näyttää ulkoisesti hyvältä, -
mutta sisäisesti ihmisellä on paha olla.
Hän voi esimerkiksi kokea sisäistä tyhjyyttä, -
vaikka elämä olisi muuten rikasta.
Tai ihminen voi silloin tällöin nauraa ja olla onnellinen, -
mutta hän ei koe todellista iloa tai rauhaa -
tai hän murehtii koko ajan tietämättä syytä -
tai hän on alamaissa, vaikka elämässä kaikki on pääasiassa hyvin.
Syy tällaisille tunteille on se, että tietyt asiat estävät häntä -
kokemasta oloaan kokonaiseksi, onnelliseksi tai iloiseksi.
Paraneminen ei voi alkaa, -
ennen kuin kivun syyt on tunnistettu.
Tunteita ei missään tapauksessa saa yrittää padota.
On tärkeää, että pystyy olemaan yhteydessä tunteisiinsa -
eikä tukahduta niitä silloin, kun ne ovat häiriöksi.
Meillä ihmisillähän on tunteet, jotta voisimme tuntea ne.
Tunteilla on tärkeä osa elämässäsi.
Terapeuttina olen nähnyt kerta toisensa jälkeen, -
että jos pakenee omia tunteitaan, ihminen ei parane.
Se voi helpottaa oloa hetkeksi, mutta ajan oloon tunne palaa, -
ellei sitä ole käsitelty.
Terapiassa tunteita tunnistetaan ja käsitellään -
ja lopuksi niistä päästetään irti.
Tiedän monia, jotka ovat parantuneet tällä tavalla.
Terapian ansiosta he ovat saaneet elämänsä takaisin.
Jos jotkin tänään mainitsemani asiat sopivat sinuun ja elämääsi, -
rohkaisen sinua menemään juttelemaan jonkun kanssa, -
vaikka läheisen ystävän tai terapeutin kanssa.
Satsaa aikaa mielenterveyteesi.
Olet sen arvoinen, ja matkasi alkaa nyt.
Hei taas. Vaihdetaan aihetta.
Aion puhua näkymättömästä ulottuvuudesta.
Aloitan kertomalla Jeesuksen nimen valtavasta voimasta.
Uskoisitko, jos sanoisin, että demonit kirkuvat pelosta, -
kun julistan Jeesuksen nimeä? Tai että kuolleita on herännyt, -
kun heidän ylitseen on puhuttu Jeesuksen nimeä?
Paikoissa, joihin olemme menneet viemään evankeliumia, -
saatanan voimat ovat hyökänneet kimppuumme, -
mutta olemme nähneet Jeesuksen nimen voiman kukistaneen ne.
Millaisia kokemuksia ihmisellä voikaan olla elämässä, -
voin luvata, ettei se ole mitään verrattuna -
Jeesuksen täyden voiman kokemiseen.
Mutta auktoriteetti, jolla ajetaan ulos demoneja, parannetaan sairaita -
ja vallataan alueita Jumalan valtakunnalle, -
ei välttämättä tule sillä tavalla kuin haluat.
Mutta oletan, että haluat olla tehokas hengellisessä sodankäynnissä.
Annahan, kun kerron, mitä Jumala sanoi minulle. Se voi yllättää.
Paavali kirjoitti, ettei meillä ole taistelu lihaa ja verta vastaan -
vaan hallituksia, valtoja, pimeydessä hallitsevia maailmanvaltiaita -
ja pahuuden henkiolentoja vastaan taivaan avaruuksissa.
Niitä, mistä Paavali puhui, on ympärillämme. Ne ovat todellisia.
Ne näkevät meidät, mutta me emme näe niitä. Ne vaikuttavat ihmisiin.
Myös taistelu, josta Paavali puhui, on todellinen.
Jos haluat vapauttaa ihmisiä ja auttaa heitä, -
se ei onnistu vain sitomalla henkiä rukouskammiossa -
tai taistelemalla hengessä rukouskokouksessa.
Jos todella haluaa auttaa ihmisiä -
vapautumaan näkymättömistä pahan henkivalloista, -
silloin sinun pitää lähteä liikkeelle kertomaan ihmisille Jeesuksesta.
Niin se menee.
Hengellinen sodankäynti ei ole ikinä todellisempi tai kiivaampi -
kuin kertoessasi jollekulle, että Jeesus on Kristus, -
Jumalan lihaksi tullut Poika.
Sitä minä kutsun lähitaisteluksi.
Siitä alkaa hengellinen auktoriteetti, ja siinä se myös kasvaa.
Se on niin yksinkertaista.
Kaikki on luotu Jeesuksessa, Jeesuksen kautta ja Jeesusta varten, -
sekä näkyvä että näkymätön.
Se luotiin Häntä varten, -
joten Jeesus on jossain vaiheessa koskettanut kaikkea.
Koko luomakunta kuuluu Hänelle. Tiedätkö, mitä se tarkoittaa?
Se tarkoittaa, että kun sanot "Jeesus", kaikki kuuntelee.
Myös se ulottuvuus, jota et näe, kuulee sinut.
Ei ole muuta salaisuutta kuin Jeesuksen nimen voima.
Ei ole muuta rukoustekniikkaa kuin Jeesuksen nimi.
Ei ole muuta konstia vapauttaa kuin Jeesuksen nimi.
Se on niin yksinkertaista. Kysymys on yksin Jeesuksen nimestä ja armosta.
Työssäni tapahtuu paranemisia, vapautumisia ja ihmeitä alvariinsa.
Meillä on ollut kokoussarjoja ylistyksen kanssa ja ilman sitä, -
etukäteisrukouksen, hengellisen valmistelun ja saarnan kanssa -
tai ilman niitä, mutta avain läpimurtoihin näissä kokouksissa -
on aina ollut täysi keskittyminen Jeesuksen nimeen.
Olen täysin vakuuttunut siitä, -
että elämäsi kulku ja henkesi, sielusi, ja ruumiisi hyvinvointi -
ovat kaikki yhteydessä siihen, -
miten paljon tilaa annat Jeesukselle sisimmässäsi.
Jeesus on kaikki kaikessa.
Ihminen voi opettaa hengellisestä ulottuvuudesta, -
mutta on aivan eri juttu kokea se.
Ihminen voi saarnata pahojen henkien ulosajamisesta, -
mutta on aivan eri juttu tehdä se.
Kun kutsumme Jeesusta, Hän on läsnä.
Kun korotamme Häntä, Hän istuu ylistyksemme keskellä.
Kun uskomme, että Hän on se, joka Hän on, -
Hän voi toimia näkymättömässä ulottuvuudessa ympärillämme.
Kun rukoilemme Hänen nimessään, Hän vahvistaa sitä.
Kun käskemme Hänen nimessään, Hän antaa auktoriteetin.
Kun kutsumme Jeesusta ystäväksemme, Hän on vierellämme.
Kun epäonnistumme, hän auttaa meidät pystyyn.
Olen täällä kertomassa sinulle, -
että sinun elämänosasi on hengellinen voima, -
joka on ainoastaan Jeesuksen Kristuksen nimessä.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz